Një fotoreporter përjetëson luftën me kameran e tij
Puna e fotoreporterit të luftës, është quajtur më e rrezikshmja në botë, por pse këta njerëz rrezikojnë jetën e tyre?
Wade Davis, eksplorues i shoqatës National Geographic, e përshkruan Chris Rainierin si gjahtar imazhesh dhe thotë se ai është i vetëdijshëm që fotografitë e tij mund të bëjnë histori. Vetë Rainier, fotograf për revistën National Geographic shpesh ndeshet me pyetjen: pse duhet të rrezikosh jetën në vende të tilla, si Bagdadi, Somalia, apo Sarajeva. Ai shpjegon se kur sheh vuajtjet e njerëzve dhe ndjen zemërim për mënyrën sesi ata trajtohen, kjo vetvetiu të nxit të rrëfesh historinë e tyre. Bert Fox, redaktor fotografie, shpjegon se sa i rëndësishëm është roli i fotografisë për publikun. “Duhet të shkosh pikërisht atje ku ndodhin ngjarjet e rënda, atje ku shpërthejnë bombat dhe ku vriten njerëzit. Duhet të shkosh pikërisht aty ku është rreziku”, thotë vetë Rainier. Ai e pranon që frika është e pashmangshme, por shton se më e rëndësishme është sesi e përballon atë. Ai tregon një ngjarje të ngjashme nga Iraku, kur kishte shkuar me një patrullë ushtarësh amerikanë në Abu Ghraib. Duke reflektuar për mëdyshjet e herëpashershme në punën e tij, fotoreporteri i luftës, thotë se ndonjëherë i shkon ndër mend se po rrezikon jetën për një fotografi në një revistë që në fund të fundit, mund të shërbejë për të mbështjellë ushqimet, apo fotografia mund të mos jetë më e madhe sesa një pullë poste. Ai e pranon se nëse nuk ke kujdes, zhgënjehesh dhe nuk mendon se po sjell ndonjë ndryshim. Chris Rainier thotë se herë pas here, duhet bërë një pauzë dhe duhet vënë çdo gjë në kontekst: